
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	28.08.2026.
	
	Nr. AMD-26-406-rs




	Par satiksmi Grostonas ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un SIA “CTB” 26.08.2026. iesniegumu Nr. CTB/26-1.5/150 par Grostonas ielas seguma atjaunošanu (posmā no Sporta ielas līdz Jāņa Dikmaņa ielai) un Grostonas ielas ietves izbūvi gar Grostonas ielu 1 un Sporta ielu 9, Rīgā:

1. Noteikt, ka no 31.08.2026. līdz 12.01.2027. tiek ierobežota transportlīdzekļu satiksme un gājēju kustība Grostonas ielā, Rīga posmā no Sporta ielas līdz Jāņa Dikmaņa ielai, saskaņā ar satiksmes organizācijas shēmu (pielikumā).

2. Par darbu veikšanu ir atbildīgs SIA “CTB” atbildīgais būvdarbu vadītājs Pēteris Andrijānovs (tālrunis 29119707, e-pasts: info@ctb.lv).

3. SIA “CTB” no 31.08.2026. līdz 12.01.2027. Grostonas ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. seguma atjaunošanas darbu izpildi Grostonas ielā (posmā no Sporta ielas līdz Jāņa Dikmaņa ielai) un Grostonas ielas ietves izbūvi gar Grostonas ielu 1 un Sporta ielu 9.

4. Noteikt, ka transportlīdzekļu satiksmi un gājēju kustību Grostonas ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Grostonas ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

